Oor hoop | Voelgoed
by Blogger - Liesl Cronje / Oct 13, 2017 / 0 Kommentaar / Gelees deur 86 mense.
Rose ontmoet my. Sy lyk soos haar naam en alles binne die skanderingskamer. Ek kan ‘n strikkie kies uit verskillende skakerings van pienk. Ek kies donkerpienk – meer bold – vir dapperheid.
Ek weet ek moet elke jaar kom maar daar val altyd iets voor. “Familie geskiedenis van borskanker”? Ek knik, my ma weet hoe dit voel. My oog vang die Fair Lady langs die stoel, ‘n wit plakker bo-op, Please don’t remove.
Rose is geduldig en sy praat mooi. Sy sien elke dag onsekerheid en pyn, dalk vrees. Hoop. Sy werk sag maar die masjien is hard. Haar hande is warm, my kaal voete op die vloer is koud. Draai regs, draai links, haal asem, moenie asemhaal nie. Lê plat. Please don’t remove. James Blunt sing: “You’re beautiful, you’re beautiful, you’re beautiful, it’s true”.
Sy kom sit langs my op die bankie. “Dokter vra dat jy ASSEBLIEF elke jaar sal kom”. Ek kyk na die pienk praktyk presentjie op my skoot. For the girls sê dit voorop, ‘n ‘hoopstrikkie’ langsaan. ‘n Paar jaar terug het ek ‘n waterbottel gekry. Daar was niks voorop nie, ek het nie ‘n strikkie gekry nie.
In Oktober, die mooiste mooiste maand …
Liesl is 'n lewens-en besigheids coach vir vrouens en glo dat elke vrou 'n baie spesiale storie het.
Beantwoord 21 ure 44 sek gelede